LidanRubinov/Halacha-QA huggingface dataset:
שאלה: קשה לי בהדרכה - לצאת ממנה? להשקיע יותר?: הי. אני מדריכת שבט ציון בבני עקיבא. נכנסתי לפני חודשיים להדרכה טיפה בניגוד לרצוני. ביקשתי שבט קטן ונתנו לי את ההכי גדול. אמרו לי שזה בשביל שאני יכניס להם ערכים, וירים את השבט. אבל אני לא מצליחה לעשות את זה. אני לא נהנת, יש לי מועקה כזאת בלב. יש לי 3 חניכות קבועות מתוך 12 שהיו למדריכה הקודמת. אני מרגישה סוג של מאוימת גם על ידה. היא כריזמטית ובעלת נוכחות ואני כזאת טיפה שקטה ויותר קשה לי להתרגל לסביבה חדשה. הרבה אמרו לי שאני עדינה מידי איתם והם צריכים מישהי "חיה" אבל ככה אני וזה האופי שלי. אני לא יודעת מה לעשות. לצאת מההדרכה?אולי לנסות להשקיע יותר, אני לא בטוחה שזה יעזור אבל. אני רוצה להרגיש סיפוק, לדבר עם הבנות על דברים עמוקים אבל אני לא מצליחה להגיע אליהן. הן בקושי מכירות אותי. יש פיתרון לדבר הזה?
תשובה: לק"י למדריכה היקרה! אני ממש יכול להזדהות עם התחושה שיש לך שהכניסו אותך נגד רצונך. ההרגשה שהכניסו אותך למשהו שאולי גדול עליך בצעד אחד. זה לא קל כשמרגישים שמגיעים ממקום שאולי שונה משאר המדריכים שיש, אבל זה לא אומר שאין בך את מה שצריך בשביל להצליח בהדרכה הזו. כשאני אומר להצליח זה לא סימון "V" שהדרכת, אלא באמת לשנות. השינוי הזה הוא יכול להיות שונה ממה שחושבים, ואולי בשביל זה שמו אותך במקום הזה. ההתלבטויות שאת מעלה הן לא פשוטות ונשתדל לענות על כך אחת מהן בדרך שלה. העלית שאלה לגבי המשך הדרכה, ובתוך כך גם להדרכה עצמה, אבל גם אמרת "ככה אני וזה האופי שלי". האופי שלך הוא מה שהופך אותך למדריכה המיוחדת שאת. הערכים שיש לך והאופי המיוחד שלך הם הערכים שצריך להעביר הלאה. להמשיך עם ההדרכה? להשקיע יותר? ברור שכן! זכית בזכות וה  גלגל אותך למקום הזה ולא לחינם. כמו בכל דבר, במיוחד כשהוא חדש, יש קשיים. חלק מהקשיים זה שהקבוצה תסתגל אליך ותשתחרר מהצל של המדריכה הקודמת. זה לא אומר שהן לא יהיו מחוברות אליה בכלל, אבל זה כן אומר שלך יהיה יותר מקום הקשר ביניכן תתבסס. לכן, אפשר לדבר כמה שרוצים על ערכים, וזה חשוב, אבל בשביל זה צריך ליצור את החיבור. את לא צריכה להיות "חיה" בשביל זה, אבל יכול להיות שבשביל להגיע לשם תצטרכי לא לדבר על ערכים (אבל עדין לחיות אותם!) אלא יותר ליצור את הדברים החווייתיים   מה שיהפוך עם הזמן לנוסטלגיה. אגב, אפשר עדין לדבר ערכים, אבל גם דרך דברים חווייתים. העומק קיים, אבל בשביל להגיע אליו צריך ליצור את המנהרה אל העומק. מתוך זה את תרגישי את הסיפוק ואני בטוח שגם הבנות ירצו לפנות אליך, דבר שגם מבקש שהן יכירו אותך יותר. זה תהליך ולא קורה בבת אחת, אבל זה אפשרי. ונם מה לעשות עם זה שאת לא נהנית? במובן מסוים זה קשור למה שתיארת בהמשך בקשר לקשר עם הבנות וכך שהן עדין קשורות למדריכה הקודמת, ובמובן אחר זה קשור למקום של איך שאת מרגישה במקום הזה של הדרכה של שבט ציון. חלק מזה ישתנה כשהקשר עם הבנות יתחזק, וחלק קשור בתפיסת ההדרכה העצמית שלך, עליו רמזנו בהתחלה. אם תרצי שנרחיב על הנקודה הזאת יותר את יכולה לפנות אלינו בשמחה, כמובן גם על נושאים אחרים. מקווה שהדברים עזרו ושפכו קצת אור. הרבה הצלחה, נתנאל netanelweil gmail.com
שאלה: סדר לפני ערבית בבית אבות סיעודי: בבית אבות יש סדר נפרד קצר לסיעודיים, בדרך כלל אוכלים שם בשעה קבועה, הרבה לפני זמן הסדר (18:30 או בשעון קיץ 19:30). האם אפשר לערוך להם סדר קצר כולל קידוש לפני זמן ערבית?
תשובה: בשעת הדחק אפשר לסמוך על השיטות שמותר לעשות קידוש אחרי פלג המנחה לפני צאת הכוכבים. פלג המנחה בערך בשעה עשרים לשש, אולם את מצוות הסדר יש לעשות לאחר צאת הכוכבים
שאלה: קריאת שמע: הרב! למה במוצא"ש לא אומרים בקריאת שמע שעל המיטה וידוי ותחנון עד חצות הלילה? ואם עובר חצות הלילה צריך לומר? הרי זו הדעה של הנוצרים שמחצות הלילה זה כבר יום חדש.! לפי היהדות היום מתחיל מהשקיעה אז לכאורה במוצאש צריך להגיד תחנון כי זה כבר יום חדש.!!
תשובה: ודאי היום העברי מתחיל מהערב שלפני, לכן שבת מתחילה עם צאת הכוכבים של יום שישי ומסתיימת בצאת הכוכבים של שבת. עם זאת יש לתכן של היום עצמה שפועלת בשעות שלפני היום ולאחריו. כך אין אומרים תחנון במנחה של ערב שבת ובמנחה של ערב יום טוב. מאותו טעם ממשיך כוחו של היום גם עד חצות של מוצ"ש או מוצאי ר"ח, לכן אין אומרים תחנון בשעות הראשונות שלאחר היום - עד חצות. עיין קישורים
שאלה: בעלי לא רוצה ילדים: ה, בעלי אינו מעוניין יותר להביא ילדים. אני כן. יש לנו 3 ילדים והגעתי לגיל שבו זה או עכשיו או לעולם לא. בעלי לא מוכן בשום פנים ואופן. יש לו הרבה סיבות. אבל לי יש רצון בוער ואני מבקשת ממנו כבר שנתיים. אני כל כך רוצה שאני חושבת על להפסיק את המניעה ולא להגיד לו. שאלתי אותו אם אעשה כזה צעד מה יקרה והתשובה שלו היתה שלא כדאי לי לנסות אפילו. אני יודעת שאם לא יהיה לי עוד ילד אני אצטער על זה כל חיי. בעלי ממש "ראש בקיר" לא מוכן לשמוע, לא רוצה ייעוץ, רוצה שאני אקבל את זה כעובדה. מה לעשות?
תשובה: ב"ה, שאלה לא פשוטה, אשמח לעזור בפלפון 052-7710491 דני ארגמן
שאלה: הכשרת מכונת קפה נספרסו ביתית לפסח: כיצד מכשירים מכונת קפה ביתית נספרסו לפסח???? המקצף פלסטיק מתחבר למכונה בנפרד.
תשובה: יש דעות שונות: מקלים או מחמירים. הבאתי לך לקט תשובות להעביר במכונה מים נקייים שירתחו במקום קפה וחלב. הכשרת מכונה זו בעייתית מעט, מפני שבחלקים שאליהם לא מגיעים מים של הגעלה (המים כבר אינם רותחים שם), צריכים ליבון קל, והוא עלול לפגום את המכשיר. עדיף לוותר על הכשרת המכשיר בבית. מכיון שיש חוששים שיש בקפה זה תערובת מסויימת של קטניות, אם אתם אוכלים קטניות בפסח, אינכם צריכים להכשיר את המכונה, כיון שאין צריך לחשוש שנכנס לתוכה חמץ, אך יש לנקותה מכל צידיה היטב. ואם אינכם אוכלים קטניות, יש להכשיר את המכונה וקשה לעשות זאת, ולכן אין להשתמש במכשיר בפסח.
שאלה: ללמוד ריקוד בחו"ל: בארץ תחום המחול בכלל ותחום היפ הופ בפרט במגזר הדתי לאומי, לא כל כך מפותח. אני לומדת כבר שנים היפ הופ אצל מורות שונות אבל מרגישה שזה כבר לא לרמה שלי. אני מאוד רוצה להתקדם בתחום מבחינה אישית (לא מקצועית) אבל כל הקבוצות ברמה הגבוהה בארץ הן מעורבות. האם מותר ללמוד ריקוד בחו"ל בקבוצות מעורבות על מנת לקדם את עצמי ולהרגיש תחושת מיצוי אם האוכלוסיה כולה שבאה לשיעורים מורכבת מגויים?
תשובה: למרות שלא מצאתי מקור - ליבי אומר לי שאין מקום לחלק בין יהודי וגוי בענייני עריות. אינך רוקדת בפני יהודים, ובצדק, מאותו טעם ובצדק רב, ראוי לך שלא לרקוד בפני גויים גם לא בחו"ל. היי ברכה
שאלה: כישוף: כבוד הרב שמי ליאור, אני בעל תשובה אברך. השאלה שלי מורכבת והיא כזו: שמעתי בעבר סיפורים שאומתו ממקור ראשון על כל מיני כישופים שיכולים: להפריד בין בני זוג, לגרום למישהי ו להתאהב באדם כלשהו עד כדי עיוורון ואי צלילות הדעת, ואפילו מעשי כישוף אשר מונעים את פרנסתו ומזלו של האדם, או גרוע מכך, גורמים לחולי. לפי דעתי דברים אלו לא יכולים לפגוע באדם ירא שמיים ובעל ביטחון בקב"ה, כל שכן שלומד תורה ומקפיד על מקווה טהרה. אם כן שאלתי היא מה עושים לאדם שרחוק מאמונה ומתורת ישראל וכושף בכזה כישוף? מהי תקנתו ורפואתו, והאם אפשר לעשות מעשים או לומר פסוקים שיגינו מכל אלה, דוגמת "אסרי לגפן עירה ולסרקה בני אתנו." אשמח לתשובה בהקדם שכן מדובר בבת ישראל שיש לי חשד סביר להניח שלקתה בזאת.
תשובה: תורה מגנא ומצלא, ולכן שתלמד מסילת ישרים והלכה ככל יכולת הבנתה בכל יום, ותעשה חסד עם אנשים מסכנים בשכונתה. אם אינה יראת שמים, אתה צריך לפעול לכך שהיא תתקרב.
שאלה: חרטה על מילים שכתבתי: לכבוד הרב, הנני בעלת תשובה, אך בעברי הייתי חילונית לחלוטין. בזמן שערכתי סדר מצאתי יומן ישן שכתבתי והזכרתי בו מילים כמו "אלוהים" "ה " ו"השם". אני מתחרטת על מה שכתבתי וברצוני להשמיד או לבטל את המילים הללו ע"מ שלא תהיה להם כל משמעות או קיום, כיצב אוכל לעשות זאת כהלכה בלי לעבור עבירה. אודה לתשובה. ב ובברכת בשורות טובות.
תשובה: לתלוש את הדפים שמוזכר בהם של אלהים או שם אחר משמות ד, ולהניח בגניזה בבית הכנסת
שאלה: תהילה ותובל:, נולדה לנו בת ברוך השם לפני שנה וכמה חודשים ורצינו לקרוא לה בשתי שמות אך לא יצא לנו. אנחנו רוצים להוסיף שם לילדה ומצאנו שם נוסף. לילדה קוראים - שרה, ואנחנו רוצים להוסיף לה - תהילה שרה תהילה. האם זה אפשרי לפי הלכה? ורציתי להוסיף שאשתי בהריון בחודש תשיעי ויש לנו בת נוספת בעזרת השם יתברך. והשם שאנחנו רוצים לקרוא לילדה הוא - תובל שיר.
תשובה: הדבר אפשרי לגבי הבת הראשונה. לגבי השם לבת השניה שתיוולד בבריאות בע"ה, עדיף להמנע מהשם תובל משום שהוא זכרי במקראות, ויש בזה דמיון למעשה האמורי
שאלה: צנצנת גרבר: כבוד הרבנים אני מבקשת לדעת אם צריך להכשיר את הצנצנות גרבר לפסח הצנצנות עברו ניקוי במדיח כלים בכבוד רב זלדה שר אלון מורה
תשובה: אשכנזים וספרדים לפי הבן אש חי והרב אליהו זצ"ל-אם היה בו חמץ אז צריך להכשיר. ספרדים לפי הרב עובדיה יוסף זצ"ל- לא כי זכוכית לא בולעת ולא פולטת
שאלה: קייטרינג אוצר בית דין: האם ידוע לכם על שירותי קייטרינג שמגישים אוצר בית דין ולא יבול חו ל נוכרי?
תשובה: לא מומלץ לפנות לאוצר הארץ ולברר
שאלה: האם מותר לפרסם תלונה במשטרה בתקשורת או שזה לשון הרע: האם מותר לפרסם תלונה במשטרה בתקשורת או שזה לשון הרע כי לא הוכחתי אותו קודם לכן? המטרה שהתלונה תטופל בהתאם ושעוד יתלוננו על אותו אדם.
תשובה: תלוי אם מדובר במקרה שהוא לצרכי רבים, ואין דרך אחרת לעצור את המזיק, או לאו.
שאלה: נישואים חד מיניים: לרב בעקבות הדיון שהתעורר בזמן האחרון לגבי נישואים חד מיניים ניסיתי ללמוד את הנושא בהלכה - ולא ברור לי מהי חלות האיסור, אנסה להביא את מחשבותיי בנידון ואודה לרב אם הוא יוכל להתייחס. האיסור עצמו מובא ברמב"ם בהלכות איסורי ביאה כא, ח: "נשים המסוללות זו בזו אסור, וממעשה מצריים הוא שהוזהרנו עליו: שנאמר "כמעשה ארץ מצריים.לא תעשו" (ויקרא יח,ג) ואמרו חכמים, מה היו עושים איש נושא איש, ואישה נושאה אישה, ואישה נישאת לשני אנשים". מדובר בציטוט מהספרא על אחרי מות - לא ברור לי מהו תוקפו ההלכתי של הספרא, אך נראה מדברי הרמב"ם שאין הוא מנסה לאסור נישואים חד מיניים אלא לחזק את הטענה שיחסי מין בין שתי נשים אסורים. גם אם נניח מדבריו שנישואים אלו אסורים כיצד מסתדר הדבר עם פסיקתו בהלכות אישות (ד,יב) כי "המקדש אחת מן העריות, לא עשה כלום שאין קידושין תופסין בערווה, חוץ מן הנידה: שהמקדש את הנידה, הרי זו מקודשת קידושין גמורין ואין ראוי לעשות כן" אם נישואים עם העריות אינם תופסים כיצד יש כאן איסור של "כמעשה ארץ מצריים"? במידה ונישואים כאלו אפשריים מהו האקט שעליו יתחייבו באיסור כאשר יקנו אחד את השני בשווה פרוטה? האם אישה יכולה לקדש? בשעת ביאה? האם הנישואים בכלל תופסים בשתי נשים כאשר אין ביאה? כל זאת כמובן רק מבחינה הלכתית טכנית של הלכות קידושין, אך הרי זוגות חד מיניים אינם מבקשים להתחתן בחתונה הלכתית אלא בחתונה אזרחית חתונה שאין לה שום מעמד הלכתי מכיוון שהיא נעשית רק בפני פקיד שופט של המדינה ולא בפני שני עדים (למיטב זכרוני הגר"מ פיינשטיין טוען שאין תוקף לנישואים אזרחיים), וכמובן שניתן להגיד שכאן קידשו שלא אדעתא דרבנן אם כן מהי הבעיה ההלכתית בכך?
תשובה: אני לא מבין את המ שאתה מנסה ללמוד בעזרתה את יחס ההלכה ל"נישואים" חד מיניים. ההלכה לא מכירה במונח נישואין כאשר מדובר בקשר חד מיני. הוא לא מותר ולא אסור. הוא פשוט לא קיים במבט ההלכתי. על כן, אי אפשר לדבר על "בעיה הלכתית". הויכוח הוא אפוא על שאלה אחרת לחלוטין: האם המדינה היהודית תכיר במשהו שההלכה כלל אינו מכירה בו. לא זו בלבד, אלא ש"נישואין" מכילים בתוכם, באופן מהותי, יחסי אישות, ואם כן משעה שהמדינה מכירה בנישואין אלה היא מכירה בלגיטימיות של הקשר הגופני הזה. לאמור: הדיון הפוליטי הוא האם מכירים בכך או לא מכירים בכך, אולם אין לו השפעה העל הדיון ההלכתי.
שאלה: עגיל בטבילה: בשעה טובה אני מתחתנת ולקראת החתונה יש את הנושא המקווה. יש לי עגיל שאני איתו שלוש שנים ולא הורדתי אותו מאז שעשיתי. העגיל אינו צמןד ככה שמים יכולים להגיע לאוזן. השאלה אם אוכל לטבול איתו?
תשובה: לכתחילה יש להוריד את העגיל מזל טוב
שאלה: פגם הברית:,אדם שהוא ברמה גבוהה ושומר על עצמו מאוד ורוב ימיו מתנהג במידת חסידות וכן מתדבק בה תמיד ופעם אחת נפל בפגם הברית ולא רק זה אלא שהוא נפל כמה פעמים באותו יום,האם כשחוזר בתשובה יחזור לאותה רמה רוחנית שהיה בה קודם או שזה מהתחלה.?!!!
תשובה: אין ספק שכשאדם חוטא, הדבר עושה רושם בנפשו. מצד שני נאמנים עלינו דברי ח שאפשר לתקן כל מצב, וכך כתב הרמב"ם: "ואל ידמה אדם בעל תשובה שהוא מרוחק ממעלת הצדיקים מפני העונות והחטאות שעשה, אין הדבר כן אלא אהוב ונחמד הוא לפני הבורא כאילו לא חטא מעולם, ולא עוד אלא ששכרו הרבה שהרי טעם טעם החטא ופירש ממנו וכבש יצרו" (רמב"ם הלכות תשובה פרק ז, הלכה ד). הרי לך, שכותב הרמב"ם מפורש, שהתשובה מועילה לאדם כאילו לא חטא מעולם. ובהצלחה.
שאלה: קידושין: כבוד הרב לפני כמה ימים הבן שלי אמר לי שהוא קדש את חברתו עם טבעת כדת משה וישראל והוא אמר לה שהעדים שלנו יהיו השמים והארץ, היא נתנה את הסכמתה והוא קדש אותה. שלאתי היא האם קדושים האלה תופסים בהלכה?
תשובה: אם לא היו עדים בודאות, הקידושין לא חלים. אם היו שני עדים, יש לגשת לבית דין רבני ולברר היטב את כל פרטי העניין, שמא צריכה ממנו גט.
שאלה: הגדה של פסח: ברצוני לדעת מדוע נחסר משה רבנו, האדם הגדול ביותר בעולם מאז ומעולם, בהגדה של פסח? בהנחה ויש הגיון כלשהו בחסרונו, אשמח לדעת איך אליהו הנביא קשור בכלל לפסח?!
תשובה: לך 1. משה רבנו היה שליח של השם. משה רבנו הביא את דברי ה  לעם ישראל באופן ישיר ללא דבר משלו. כך הרמבם בהלכות יסודי התורה מסביר שאמנם משה רבנו הוא  אדון הנביאים  אבל באמת אינו נביא אלא משהו אחר. זאת מכמה סיבות שאחת מהם שהוא מדבר עם ה  "פנים אל פנים", והסיבה השניה הקשורה לענין שלנו היא שמשה רבנו מביא את דבר ה  ללא שום צד הבנה משלו. (שאר הנביאים רואים או שומעים מראה של נבואה אבל מביאים לנו את הבנתם במראה בעוד שמשה רבנו הוא צינור חלק יותר). עלינו לדעת שהקב"ה בעצמוגאל אותנו ממצרים לא על ידי מלאך ולא על ידי שליח וכד. בהעדר שמו של משה רבנו מתוך ההגדה ניכרת יותר הגאולה הישירה על ידי ריבונו של עולם. בדומה לכך מקום קבורתו לא נודע וכבר הסבירו לנו חכמים שאם היה ידוע מקום קבורתו היינו עלולים, חלילה להפוך אותו למושא להליכה לקברו. בדומה לכך אתה יכול לשאול מדוע ישראל יוצא ממצרים על ידי מנהיג  בעל מום  - כבד פה וכבד לשון - אלא שכך מודגש שהיציאה מעבדות לחרות לא היתה על ידי נאומים מרשימים של מנהיג חלק לשון ששיכנע את ישראל או את פרעה בצחות לשונות אלא השם בחר במי שדבריו אינם ברורים להיות שליח שלו להוציאנו ממצרים. כמובן שרוחו של משה רבנו נמצאת בכל ההגדה כולה 2. אליהו הנביא איננו מופיע בהגדה. אמנם יש בדורות האחרונים מנהג למזוג כוס לאליהו הנביא. (לא מופיע ברוב העדות וגם במקומות בהם מנהג זה מוזכר - אין הוא חלק מחובת הלילה) מטרת מזיגת הכוס היא להראות את העובדה שאנו מוכנים ומצפים לבואו של אליהו ואף עושים מעשה סמלי לשם כך. הקב"ה, בדבריו למשה רבנו (שמות פרק ו) הבטיח למשה רבנו לגאול את ישראל ממצרים, (בארבע לשונות של גאולה), ואם הם יהיו ראויים - להביא אותנו כעם לארץ ישראל. הלשון החמישית  והבאתי  לא מומשה באופן מושלם ואנו ממתינים (ושותפים) להגשמתה. אליהו הנביא הוא חלק ממנה וחג הפסח הוא  חג הגאולה, השייך לגאולה שהיתה ולגאולה שתהיה. אנו בליל הסדר עוסקים גם בגאולה הצפויה וגם בגאולה שאנו חלק ממנה. אליהו מבשר את הגאולה העתידה שהיא המשך והשלמה לגאולת מצרים (ואולי בעזרת השם תקרה גם היא בליל הסדר) בציפיה להשלמת הגאולה במהרה דוד לוי 098987548
שאלה: סבון בפסח: סבון הוואי כשר בהשגחת הבד"ץ לימות השנה בלבד וכשר לפסח בהשגחת, OU-ה "האם מי שמחמיר ב- "סיכה כשתייה יכול להשתמש בו בפסח
תשובה: מותר להשתמש
שאלה: בית המקדש: האם מותר ללכת לראות את "בית המקדש" שבנו בברזיל? להיכנס ולראות, לא להתפלל כמובן.
תשובה: אם היה מדובר במבנה שהוא מעין מוזיאון, כמו שחזור ירושלים והמקדש שנמצא במוזיאון ישראל - לא הייתה מניעה לבקר במקום. בעקבות השאלה שלך עיינתי בחומר כתוב ובסרטים על המקדש הזה. מתברר שמדובר במקדש שנבנה על ידי הכנסייה האוניברסלית של מלכות אלוהים, זרם בנצרות הפרוטסטנטית. לפי תמונות וסרטים שראיתי התרשמתי שהם עושים שם פעילות דתית כגון תהלוכה עם שחזור של ארון הברית. בנסיבות הללו מדובר על ביקור בכנסיה שמקיימת פולחן - זהו כבר מקום עבודה זרה שאסור לבקר בו.
שאלה: אכילת קטניות בפסח ע"י אשכנזי: אם אשכנזי רוצה לאכול קטניות בפסח, זה מותר? צריך לעשות התרת נדרים?
תשובה: אסור, והפורץ גדר ישכנו נחש. אלא אם מדובר על קטניות שלא היו בזמן הגזירה, או קטניות שלא באו במגע עם מים, או קטניות שבוטלו מערב פסח ברוב. במקרים אלו יש המקלים ואין בזה פריצת גדר.
שאלה: כיסוח עשבים וקוצים: אני גר במושב ומסביב לבית שלי יש קוצים מאוד גבוהים ועשביה גבוה. הבת שלי מתלוננת שאני לא גוזם את זה ולא מכסח את העשביה והיא מפחדת מנחשים. האם יש היתר לקבח את העשביה או לחילופין לרסס בחומר שמייבש את הקוצים.
תשובה: חובה הלכתית לעשות כן
שאלה: עצה איך לבנות פעולה על שמירת נגיעה: אי מדריכה בתנועת הנוער אריאל. חניכותי שבכיתה ח בקשו שאעביר להן פעולה על שמירת נגיעה. חיפשתי חומר שיוכל לעזור לי אך לא כל כך מצאתי. אשמח ממש אם תעזרו לי ותתנו לי עצות להכנת הפעולה.
תשובה: לק"י לך! דבר ראשון, אשריך שאת קשובה לחניכות שלך ואת רוצה לדבר איתן על הדברים שמעסיקים אותן. לפני שניגע בפעולה על שמירת נגיעה אני רוצה להגיד שב"ה זכינו שיש כל מיני אתרים עם פעולות ואת חלקם הבאנו באחת התשובות: באתרים האלו יתכן ותמצאי פעולה כבר מוכנה על הנושא ובתשובה תמצאי גם עצה איך לבנות את מערך הפעולות והפעולות עצמן, לא רק לנושא של שמירת נגיעה. אם את רוצה להכין פעולה משל עצמך אני מציע שתבני את זה סביב החושים. קודם כל תתני לחניכות להתנסות בחמשת החושים ומה שמייחד כל אחד. תבררו ביחד מה כל חוש עושה לנו בפנים. מה אנחנו חשים מתוך קול של בן אדם, מה תמונה יכולה להראות לנו, מה אנחנו מגלים מהריח, מה הטעם מגלה לנו על המאכל ומה מגע נותן ששאר החושים לא. אחרי זה תעשי התנסויות בחושים עצמן כשהן משלימות זו את זו ואיך זה משפיע עלינו. לבסוף, שימי דגש על הנגיעה בחיים שלנו. מתוך זה את יכולה לבוא למקום הפנימי של מה קורה כשמשהו הופך להיות מוחשי (כשלפני זה הוא היה רוחני - לא בר מוחשיות). אחרי זה אפשר לדבר על הצד של בינו לבינה - הבנים והבנות ומה בעצם הנגיעה עושה. מה היא ממחישה וממשיגה? את הקשר - את האהבה. אם החניכות שלך בוגרות תקיימו דיון האם זה נכון להמחיש את זה עם כל אחד? האם זה נכון להמחיש את זה לפני שמתחתנים ולהפוך את הכל למשהו גשמי כשבעצם הקשר בין בעל ואשתו זה קשר בין הנשמות (משהו רוחני, אבל שיש לו גם ביטוי מעשי). אם תרצי אחרי לבנות את הקומה של ההלכה זה בהחלט מבורך, אך נראה לי שבדור שלנו צריך קודם כל להסביר את הכח שיש לנגיעה ואיפה זה פוגש אותנו ורק אחרי זה את ההלכה (ולא, זה לא נאמר מתוך זלזול ח"ו). כמובן, יש גישות אחרות בנושא ואת יכולה לבחור בעצמך איך לבנות את המערך סביב זה. נשמח אם תשתפי אותנו בפעולה שבנית ואיך היה לבנות עצמן. הרבה הצלחה וישר כח גדול, נתנאל netanelweil gmail.com
שאלה: הכשרת כלים ישנים שלא ידוע בשרי או חלבי: שמי מיכל ורציתי לדעת מה דינם של כלי קרמיקה, שכבר שלוש שנים אינם בשימוש, ואנחנו לא זוכרים אם הם חלביים או בשריים? אנחנו ספרדיים.
תשובה: אפשר לבחור למה ישמשו מעתה, ולסמוך בזה על שיטת החכם צבי. ולהגעילם ג  פעמים, ולסמוך על בזה שיטת העיטור.
שאלה: גנבה בים: אני חזרתי בתשובה לפני כשנתיים וכבר כמה זמן שיושב לי על הלב גניבה שביצעתי המקרה: היינו בים חברים וגם בנות שאני לא מכיר ונעלם לי 50 שקל מהתיק ולרוב טיפשותי לא יודע מה עבר לי בראש החלטתי לגנוב לאחת הבנות כסף מהארנק וגנבתי לה 100 שקל מהארנק והכסף הזה יושב לי על הלב כבר כמה חודשים. איך אני חוזר בתשובה? אני יכול למצוא אותה אבל אני אצטרך לבקש מחבר לחפש אותה בפייסבוק שלו ואז הוא ישאל למה וזה יביך אותי להגיד לו שגנבתי ממנה כסף מה אני צריך לעשות הרב
תשובה: למצוא אותה ולהשיב לה את הכסף. תוכל לומר לו סיבה אחרת על מנת שלא להתבייש, אולם את הגזילה יש להשיב.
שאלה: השתתפות סטודנטית למשפטים בקורס בחירה: לרב, אני סטודנטית למשפטים. האם מותר לי לקחת קורס בחירה העוסק בהיבט המשפטי של לשון הרע, אשר במסגרתו המרצה מספר על אירועים שונים ביחס למפורסמים (שהתפרסמו בעבר בתקשורת) כחלק מהלימוד, או שיש בעיה בכך?
תשובה: אם אכן כל האירועים שהוא יציג פורסמו בתקשורת ואין כוונה רעה אלא ללמוד, אזי הדבר מותר, כמבואר בחפץ חיים
שאלה: התרת נדרים: לפני מספר ימים נדרתי נדר לא לאכול למשך יממה שלמה, לא אפרט מדוע. אך הבעיה היא שמבחינה בריאותית אסור לי לצום, אפילו ביום כיפור. רציתי לעשות התרת נדרים אבל בגלל שהתביישתי לספר על הנדר לא עשיתי. בסוף הסתכלתי בקיצור שולחן ערוך וראיתי שלנדור נדר ולקיים אותו זה כמו להקריב בבמות, אז הבנתי שזה אסור ועשיתי התרה. אמרו לי שאני חייבת לומר לאחד משלות הגברים מה הנדר. האם באמת הייתי צריכה לספר לאחד מהם? זה חובה? ומותר היה לי להתיר בטלפון במקום להיפגש איתם? ועוד שאלה- באמת אסור לנדור, או שרק עדיף להימנע מזה? אם אני בטוחה שאני יכולה לעמוד בנדר, אז מה הבעיה? תמר.
תשובה: לך 1. אין איסור לנדור הנדרים נועדו כדי שבמצב מסוים האדם יקבל עליו דברים טובים ויתחייב לקיימם כאשר כבר לא כל כך מתחשק לו. ההמלצה היא לא לנדור כדי לא להגיע למצב שלא מקיימים או שרוצים להתיר את הנדר. כל התרת נדר היא כשלון של הנודר שלא חשב מספיק בזמן הנדר. 2. התרת נדרים נעשית בפני שלושה אנשים שלפחות אחד מהם בקיא בעניני נדרים. רצוי שכולם יבררו את הנדר ויחפשו פתח להתירו (אם אפשר) במקרים מיוחדים מספיק שאחד ידע את פרטי הנדר אם האחרים סומכים עליו. 3. באופן מעשי אני ממליץ קודם לברר (אפשר בטלפון). במסגרת הבירור מבררים גם אלו מילים נאמרו בנדר וכן מה היו הנסיבות ומדוע האדם עשה זאת, ובסוף האם יש הצדקה להתירו א. האם זה באמת נדר ב. האם ניתן להתיר נדר זה (נדרים רבים לא ניתן להתיר) ג. אם התשובה היא שכן אז לגשת לשלושה אנשים להתיר את הנדר. סיכום אין להתעסק עם נדרים. בודאי לא למי שכבר נכשל ונדר ולא יכל לקיים מסיבה זו אחרת. (בפיקוח נפש לא מקיימים את הנדר אבל נענשים על כך שנדרו) בהצלחה דוד לוי
שאלה: ניקיון לפסח ע  י אינו יהודי: אנו מעסיקים בביתנו עוזרת בית שאינה יהודיה באופן קבוע. האם יש דרך להעזר בה לניקיונות הפסח? האם היא נאמנת לומר על מקום שהוא נקי מחמץ? האם יש הבדל בין חדרי שינה לבין מטבח? האם יש הבדל בין ארונות הנסגרים בחג לבין ארונות שמשתמשים בהם? וישר כוח. נתנאל
תשובה: מותר לתת לה לנקות, בדיקת חמץ היא לא יכולה לעשות. גם אם לא נקתה יסודי תגלו את זה בבדיקת חמץ
שאלה: אמא שלי לקתה באירוע לבבי ו3 אירועיים מוחיי: לפניי מספר חודשים (פחות משנה) אמא שלי עברה את האירוע המוחי הראשון שלה ומאז עברה עוד שניים למיטב זיכרוני, בנוסף לפניי 4 שנים עברה גם אירוע לבבי. הנזק שלה לאל לא חמור ואפשר להגיד שיצאה בנס מכל המקרים הללו. שאלתי היא, אני מרגישה ויודעת שדברים בעולם אינם נגרמים סתם הכל בציווי ה ואני רוצה לדעת מה היא יכולה לקחת על עצמה כדי למנוע אירועים כאלו בעתיד? והאם היא צריכה להגיד איזו ברכה או תפילה על שיצאה מהאירועים הללו כמעט בריאה בדרך נס? מראש.
תשובה: הגישה בה את נוקטת היא גישת התורה, שלא לתת מקום ליד המקרה אלא להתעורר בשל המציאות ולבחון במה נוכל להשתפר בעבודת ד. אמנם, אין הכוונה שאנו יודעים בשל מה באו הייסורים, זהו דבר הנתון לחשבון האלוקי העליון. אלא שאנו משתמשים ביסורים אלו ככלי להתעצמות וחשיפת עומקי אמונה ויראה גדולים יותר. ככלל אמרו חכמינו, תשובה תפילה וצדקה מעבירין רוע הגזירה. ולכן יש להרבות בתשובה על מידות רעות ושמירת שבת אם אינה שלימה. תפילה אחת ביום לפחות, ובשבת בבית הכנסת. ועשיית חסד אמיתי עם המסכנים בשכונה שלכם. כאמור, אין בזה מניעת ההיזק לגמרי, אלא התעצמות בעבודת ד  ותוספת דביקות בו ושמירה ממנו. מובא בחיד"א שהרוצה להודות לרבש"ע, הטוב ביותר שיכנס עשרה ויאמר בפניהם במילות עצמו לד  על שמלווה אותי ומציל אותי, ואז יאמר נשמת כל חי המופיעה בשחרית של שבת.
שאלה: חתונה: הרב הארוס שלי רוצה שנתחתן בבית כנסת של הקהילה בה הוא גדל בארגנטינה. כדי שנוכל לקיים את החתונה ביקשו ממני בנוסף לכתובה של הוריי (יש לי אותה) אישור יהדות ורווקות, אני צריכה לשלוח את המסמכים לארגנטינה כמה שיותר מהר. השאלה היא איפה מוציאים את המסמכים האלה ומה דרוש על מנת להוציא אותם. יש לי את הכתובה של הוריי הכתובה של הסבים שלי מצד אמא. אודה לך לתשובה
תשובה: עייני בקישור להלן
שאלה: סלפי תפילין ונסיעה עם תפילין: לכבוד הרב, בשבוע שעבר יהודי קיבל קנס על כך שהוא נהג במכונית של עם תפילין לבית הכנסת. בעקבות זאת חשבנו כמה חברים להפיץ בווטסאפ מחאה חדשה של סלפי עם תפילין באוטו בפוזות. האם מותר? שמעתי שאסור לנהוג עם תפילין כי זה "הסח הדעת".
תשובה: פיקוח נפש או ספקו, דוחה את ההידור שמקורו בזוה"ק ללכת מעוטרים בתפילין לבית הכנסת. מי שמגדיר האם יש ספק סכנה בנסיעה עם תפילין, הם המומחים לכך, דהיינו אגף הבטיחות בדרכים של המשטרה. אם הם סוברים שהדבר מסוכן, אזי אסור לנסוע מעוטרים בתפילין. אם הם סוברים שהדבר אינו מסוכן, מותר. הסברא שהעלת שלכאורה יש בנסיעה עם תפילין היסח הדעת, היא רק לשיטת הרמב"ם שסבר היסח הדעת כפשוטו. אולם לדעת רוב הראשונים וכפי שנפסק בשו"ע, היסח הדעת הכוונה קלות ראש בלבד. ואדם יכול לעשות כל ענייניו עם תפילין, כולל עסקים וכד  ואין בזה שום חשש. אדרבה, עיקר המצווה היא בכך- ללכת עם תפילין בכל היום בכל ענייני העולם, ולא רק בתפילה. לפיכך אין כל צד של היסח הדעת בנהיגה עם תפילין. לגבי צילום עצמי עם תפילין בפרצופים וכד, ודאי הדבר הזה אסור, משום שבזה ודאי יש קלות ראש שזהו גדר היסח הדעת לרוב הראשונים. הצעתי היא להמתין עד אחרי הבחירות, ואז לפנות לאחד המחוקקים יראי השמים, שיפעל לתקן בחוק היתר לכך לאחר בדיקה יסודית אם הדבר מסוכן או לאו.
שאלה: סיבובים בחופה: אני מתחתנת עוד שבועיים בעז"ה ועלה הנושא של הסיבובים סביב החתן. אני אשכנזייה ובעלי ספרדי. בכל אופן אני לא רוצה להסתובב סביבו. אני מרגישה לא בנוח, לא רואה את עצמי עושה זאת וממש לא נעים לי. הוריי מתעקשים שאני אעשה זאת ואני פשוט לא רוצה, הם סוג של כופים עלי את זה. כל היום דנים איתי על זה ולא משנה מה לא מסוגלת לראות אותי עושה את זה. ארוסי אומר לי לעשות מה שאני רוצה. מה עלי לעשות? מי קובע מי מסתובב? זה גם מנהג, זה לא ההחלטה של הכלה בלבד? למה הם לא מבינים?
תשובה: בעלך ספרדי, ועל כן זהו אינו מנהג מחייב. לפיכך אין חובה להקשיב להם, שוחחי איתם בכבוד ובמאור פנים ועשי כפי הכרעתך העצמאית. עוון גדול הוא להכאיב לכלה ביום חופתה. מזל טוב
שאלה: טיולים בכנסיות מנזרים חרבים: לרב אליקים- א. האם מותר במהלך טיול להיכנס למנזר או כנסיה חרבה ע"מ לראות את העתיקות והשרידים הנמצאים שם? (לעתים יש שרידים כגון בית בד, גת וכו, ולעתים שרידים הקשורים יותר לנצרות כגון מבנה הכנסיה, אפסיס וכו.) ב. אני מדריך טיולים. האם נכון להביא לשם קבוצות? מאיזה גיל? האם נכון וכדאי לדבר על הנוצרים שהיו בארץ כחלק מההיסטוריה הארצישראלית? איך נכון לגעת בנושא זה עם הקבוצה - בהתאם לגיל המטיילים?
תשובה: 1. כנסיה שחרבה, ולא עובדים שם עוד ע"ז, מותר להכנס אליה. ודאי מותר לראות עתיקות ושרידים, גם על מבנה הכנסיה מותר לדבר. 2. אם יש מימצאים ארכיאולוגים, העשויים לעניין ציבור, אפשר ליזום הבאת אנשים לשם. אין מניעה מלסקור את נוכחות הנוצרים בארץ. זה לא חלק מההסטוריה הישראלית, אבל זה חלק מגילגולי ארץ ישראל. הרב אליקים לבנון www.yelm.co.il
שאלה: חלב סויה בחול: אני נמצאת במזרח ושותה בדרך כלל חלב סויה. האם ניתן לשתות פה? שהרי מדובר בפולי סויה
תשובה: לא הצלחתי לברר את המציאות. בעיקרון את צודקת, אולם לפעמים יש תוספות לא כשרות במוצרים שונים. לכן, צריך לברר את המציאות ולשאול בקהילה היהודית במקום.
שאלה: ת באוטובוס: עליתי על אוטובוס והנהג אמר לי מחיר נמוך מהמחיר הנכון. תיקנתי אותו והוא אמר שאני צודק אבל לא היה לו כח להוציא כרטיס עם המחיר הנכון והוא בעצם גבה ממני מחיר נמוך ממה שהיה צריך לגבות. מה עלי לעשות?
תשובה: האחריות על גביית הת היא על הנהג. אם זה מה שגבה ממך, הכל ר. הרב אליקים לבנון www.yelm.co.il